stanford-oval/wikipedia huggingface dataset:
Eläinrata
Tähtitiede

Tähtitieteessä yleisin määritelmä eläinradalle on noin 8 asteen päähän ekliptikan molemmin puolin ulottuva vyöhyke, jonka leveys perustuu siihen, että planeetat, kaltevista ratatasoistaan johtuen, eivät kulje täsmälleen ekliptikaa pitkin. Eläinradan tuntemisesta on etenkin harrastelijatähtitieteilijöille se hyöty, että sen ulkopuolella oleva kirkas kohde ei voi olla planeetta.
Vuonna 1929 Kansainvälinen tähtitieteellinen unioni IAU määritteli tähdistöjen viralliset rajat. Samalla osa Käärmeenkantajan tähdistöä tuli eläinradan alueelle. Aurinko on tämän tähdistön alueella 30. marraskuuta – 17. joulukuuta. Nykyisten tähdistörajojen mukaan Skorpioni on eläinradalla vain 7 asteen, mutta Neitsyt peräti 44 asteen levyinen.
Auringon asema Eläinradalla eri aikoina vuodesta

| Eläinradan merkki> Nimi | Eläinradan merkki> Symboli | Eläinradan merkki> Trooppiset merkit (2011) | Eläinradan merkki> Sideeriset merkit (Jyotisha) (2025, UTC) | Tähdistö> Nimi | Tähdistö> Aurinko tähdistössä vuonna 2011 | Tähdistö> Aurinko tähdistössä vuorokautta | Tähdistö> Kirkkain tähti |
| --- | --- | --- | --- | --- | --- | --- | --- |
| Oinas |  | 21. maaliskuuta – 19. huhtikuuta | 14. huhtikuuta – 14. toukokuuta | Oinas | 19. huhtikuuta – 14. toukokuuta | 25,5 | Hamal |
| Härkä |  | 20. huhtikuuta – 20. toukokuuta | 14. toukokuuta – 14. kesäkuuta | Härkä | 14. toukokuuta – 21. kesäkuuta | 38.2 | Aldebaran |
| Kaksoset |  | 21. toukokuuta – 20. kesäkuuta | 14. kesäkuuta – 14. heinäkuuta | Kaksoset | 21. kesäkuuta – 21. heinäkuuta | 29,3 | Pollux |
| Krapu |  | 21. kesäkuuta – 22. heinäkuuta | 14. heinäkuuta – 14. elokuuta | Krapu | 21. heinäkuuta – 11. elokuuta | 21,1 | Al Tarf |
| Leijona |  | 23. heinäkuuta – 22. elokuuta | 14. elokuuta – 13. syyskuuta | Leijona | 11. elokuuta – 17. syyskuuta | 36,9 | Regulus |
| Neitsyt |  | 23. elokuuta – 22. syyskuuta | 13. syyskuuta – 14. lokakuuta | Neitsyt | 17. syyskuuta – 31. lokakuuta | 44,5 | Spica |
| Vaaka |  | 23. syyskuuta – 22. lokakuuta | 14. lokakuuta – 13. marraskuuta | Vaaka | 31. lokakuuta – 21. marraskuuta | 21,1 | Zubeneschamali |
| Skorpioni |  | 23. lokakuuta – 21. marraskuuta | 13. marraskuuta – 14. joulukuuta | Skorpioni | 21. marraskuuta – 30. marraskuuta | 8,4 | Antares |
| Käärmeenkantaja |  | – | – | Käärmeenkantaja | 30. marraskuuta – 18. joulukuuta | 18,4 | Rasalhague/ Alpha Ophiuchi |

| Jousimies |  | 22. marraskuuta – 21. joulukuuta | 14, joulukuuta – 13. tammikuuta | Jousimies | 18. joulukuuta – 21. tammikuuta | 33,6 | Kaus Australis |
| Kauris |  | 22. joulukuuta – 19. tammikuuta | 13, tammikuuta – 12. helmikuuta | Kauris | 21. tammikuuta – 17. helmikuuta | 27,4 | Deneb Algedi |
| Vesimies |  | 20. tammikuuta – 18. helmikuuta | 12. helmikuuta – 14. maaliskuuta | Vesimies | 17. helmikuuta – 12. maaliskuuta | 23,9 | Sadalsuud |
| Kalat |  | 19. helmikuuta – 20. maaliskuuta | 14. maaliskuuta – 14. huhtikuuta | Kalat | 12. maaliskuuta – 19. huhtikuuta | 37,7 | Eta Piscium |
Merkkien laatu

Eläinradan merkit jaetaan kolmeen eri laatuun vuodenaikojen vaihtumisen mukaisessa syklissä. Johtava laatu aloittaa aina yhden neljästä vuodenajasta, kiinteä laatu vakiinnuttaa tuon vuodenajan ja muuttuva laatu päättää kunkin vuodenajan.
Merkkien laatu > Johtavat merkit

Oinas, Vaaka, Rapu, Kauris 

Johtavia merkkejä ovat kevätpäiväntasauksen, syyspäiväntasauksen, kesäpäivänseisauksen ja talvipäivänseisauksen merkit. Oinas-Vaaka ja Rapu-Kauris. 
Johtavat merkit merkitsevät niin luonnossa kuin ihmisen elämässäkin uuden kehitystason alkamista. Niille on ominaista toiminnallisuus, yritteliäisyys, halu etsiä uusia kanavia lahjojensa toteuttamiseen. Johtavat merkit ovat myös levottomia ja alttiita muutoksille. Vaikka kunnianhimoa on paljon, joustavuus tavoitteiden saavuttamisessa saattaa jäädä puutteelliseksi. Näillä merkeillä on myös tarve vaikuttaa ympäröivään maailmaan ja elää nykyhetkessä.
Johtava laatu tuo mukanaan päämäärätietoisuutta, halua toimia aktiivisesti ja olla edelläkävijä. Levottomuus ja taipumus ylilyönteihin ovat luonnollisia osia tämän laadun luonteenpiirteitä. Kunnianhimo voi olla hyvin voimakasta, mutta joustavuus tavoitteiden saavuttamisessa kaipaa usein kehittämistä.
Merkkien laatu > Kiinteät merkit

Härkä, Skorpioni, Leijona, Vesimies 

Kiinteiden merkkien välityksellä aineellistetaan ja kiteytetään se energia, jonka johtavat merkit synnyttävät.
Henkilöt, joilla on paljon syntymäkartalla planeettoja kiinteissä merkeissä, hän on itsenäinen, voimakastahtoinen ja määrätietoinen. Kiinteille merkeille on tyypillistä ehdottomuus omissa näkemyksissä ja uskomuksissa, joten he eivät helposti hyväksy muiden mielipiteitä, jotka ovat ristiriidassa omien kanssa. Kompromissit eivät ole heille luontevia, eikä heidän ole helppo perääntyä vaikeista tilanteista.
Kiinteät merkit vahvistavat ja konkretisoivat johtavien merkkien luomaa energiaa. Tämä painotus ilmenee voimakastahtoisuutena, määrätietoisuutena ja asenteellisuutena. Kiinteä laatu integroi jokaisen elementin energian osaksi päivittäistä elämää. Omia näkemyksiäsi on hankala muuttaa ulkopuolisten argumenttien vaikutuksesta, ja tämä voi johtaa ikäviin pattitilanteisiin. Kiinteät merkit auttavat rakentamaan pysyviä ja turvallisia asioita niistä resursseista, jotka johtava laatu on tarjonnut.
Merkkien laatu > Muuttuvat merkit

Kaksoset, Jousimies, Neitsyt, Kalat 

Kiinteitä merkkejä seuraavat muuttuvat merkit, koska niiden välityksellä muodon saaneet ja kiinteytyneet energiat muuntautuvat, yhdistyvät keskenään ja levittäytyvät laajemmalle alueelle.
Muuttuvat merkit astuvat kuvaan, kun on aika valmistautua siirtymään yhdestä aikakaudesta toiseen. Niille on luonteenomaista etsiä ja löytää virheitä ja toimimattomuutta oman laatunsa paikoilleen jämähtäneistä rakenteista. Sisäinen tarve löytää uusia tapoja toteuttaa itseään ohjaa muuttuvaa laatua jatkuvasti etsimään vaihtoehtoisia lähestymistapoja. Muuttuva laatu kykenee sopeutumaan helposti muuttuviin tilanteisiin, ymmärtää erilaisuuden merkityksen ja välittää huolta toisten hyvinvoinnista vaikeissa olosuhteissa. Heillä on kyky ymmärtää outoja ilmiöitä, joita monet perinteisiin ajattelumalleihin juuttuneet eivät ymmärrä. Muuttuvat merkit toimivat linkkinä ristiriitaisten ihmisten ja asioiden välillä. Kuitenkin jatkuva muutoksen etsiminen voi toisinaan johtaa päämäärättömyyteen ja energian jakautumiseen liian moneen suuntaan, jolloin fokus voi hämärtyä.
Elementit

Tähtimerkit jaetaan elementtien mukaan maa-, tuli-, vesi- ja ilmamerkkeihin.
| Tuli | Maa | Ilma | Vesi |
| --- | --- | --- | --- |
| Oinas | Härkä | Kaksoset | Rapu |
| Leijona | Neitsyt | Vaaka | Skorpioni |
| Jousimies | Kauris | Vesimies | Kalat |
Elementit > Tuli

Tulielementin hallitsemat merkit tunnetaan intohimostaan, rohkeudestaan, energiastaan, innostuksestaan, rohkeudestaan ja elämänilostaan, joka usein johtaa heidät seikkailuihin ja luoviin hankkeisiin.
Elementit > Maa

Maaelementin merkit ovat kiinnittyneet elämän konkreettisiin ja käytännöllisiin puoliin, ilmentäen elementtinsä vakaita ja hoivaavia ominaisuuksia. Nämä merkit tunnetaan käytännöllisyydestään, luotettavuudestaan ja vahvasta yhteydestään fyysiseen maailmaan, ja ne menestyvät usein asioissa, jotka vaativat kärsivällisyyttä ja sinnikkyyttä.
Elementit > Ilma

Ilmamerkit tunnetaan älyllisestä, kommunikatiivisesta ja sosiaalisesta luonteestaan. Tämä heijastaa heidän elementtinsä kevyttä ja dynaamista olemusta. Nämä merkit menestyvät usein ideoiden, ihmissuhteiden ja innovaatioiden parissa, tuoden raikasta ilmaa vuorovaikutuksiinsa ja ajatusprosesseihinsa.
Elementit > Vesi

Vesielementin merkit ovat syvästi yhteydessä elementtiinsä. Jokaisessa astrologisessa merkissä vesi tuo mukanaan tunnesyvyyttä, vahvaa intuitiota ja kykyä syvään empatiaan ja yhteyteen.
Aiheesta muualla

Wikimedia Commonsissa on kuvia tai muita tiedostoja aiheesta .
Vapaa tanssi

Vapaa tanssi oli yksi monista termeistä, jota käytettiin varhaisista 1900-luvun alun Yhdysvalloissa ja Saksassa kehittyneistä uusista tanssityyleistä, joista alkoi nykytanssin kehitys. Muita nimikkeitä olivat plastinen tanssi, esteettinen tanssi, ekspressionistinen tanssi, ilmaisutanssi (ausdruckstantz) ja moderni tanssi. Nimityksistä voi päätellä eri tanssintekijöiden painotuseroja tanssin sisällössä ja muodossa. Ajan tanssikehitystä on tarkemmin selostettu artikkelin nykytanssi historiaosiossa.
Vapaan tanssin voidaan katsoa syntyneen 1900-luvun alun Saksassa, ja vuosina 1910–1933 sitä kutsuttiin usein ekspressionistiseksi tanssiksi. Saksassa ekspressionistista tanssia kutsuttiin myös ilmaisutanssiksi (saks. ausdruckstanz). Vapaa tanssi oli merkittävin reaktio tuon aikakauden vallitsevaa tanssitraditiota vastaan. Vapaan tanssin edustajat korostivat tanssijan sisäistä motivaatiota ja tunteita ulkoisen muodon sijaan. Toisin kuin klassisessa baletissa, vapaassa tanssissa ei ollut kaavamaisia sääntöjä, vaan tanssin muoto syntyi yksilöllisesti tanssijan tunteiden ohjauksessa. Vapaa tanssi pyrki vapauttamaan tanssi-ilmaisun opituista muodoista ja säännöistä niin seksuaalisesti, sosiaalisesti, ruumiillisesti, psykologisesti kuin kulttuurillisesti.  Lähes samanaikainen modernin tanssin synty Yhdysvalloissa innosti vuosisadan alkupuolella koreografit niin Euroopassa kuin Amerikassa uuteen tanssin teorian pohdintaan, jossa pyrittiin irtautumaan baletin kuivasta teknisyydestä.
Suomessa vapaaksi tanssiksi kutsuttiin erityisesti Maggie Gripenbergin luomaa tanssityyliä. Suomalaisen tanssintutkimuksen käytännön mukaan suomalaisen tanssitaiteen kehityksessä modernia tanssia pidetään vapaan tanssin ajallisena jatkumona. 1930- ja 1940-luvuilla vapaa tanssi muodostui Suomessa tanssitaiteen keskeiseksi käsitteeksi, jonka alle luettiin monia varhaisen modernin tanssin suuntauksia. Toisen maailmansodan jälkeen vapaaseen tanssiin liittyvät saksalaisyhteydet johtivat kuitenkin sen taiteellisen arvon tuomitsemiseen. Silti vielä vuoteen 1963 saakka Suomen Tanssitaiteilijain Liitossa oli vain kaksi jaostoa: baletin ja vapaan tanssin jaostot.
Modernin tanssin käsite otettiin Suomessa laajemmin käyttöön vasta 1960-luvun vaihteessa. Suomalaisen modernin tanssin katsotaankin usein syntyneen juuri 1960-luvun alussa, ja tähän muutokseen vaikutti merkittävästi tanssija-koreografi Riitta Vainion palaaminen opiskelumatkoiltaan Yhdysvalloista Suomeen. Vainion tanssitaiteen taustalla oli kuitenkin vahvasti nimenomaan vapaa tanssi sekä naisvoimistelu.
Suomalaista vapaata tanssia on eri ajanjaksoina ja tyylillisten vivahde-erojen vuoksi kutsuttu muun muassa nimityksillä uusi tanssi, plastinen tanssi, absoluuttinen tanssi, ilmaisutanssi, rytmillinen tanssi, ja paljasjalkatanssi. Kansainvälisesti on usein käytetty termiä varhainen moderni tanssi (engl. early modern dance).
Erling Braut Haaland

| 0 | 1 | 2 | 3 |
| --- | --- | --- | --- |
 Erling Braut Haaland edustamassa Manchester Cityä vuonna 2024.
Henkilötiedot
Koko nimi: Erling Braut Haaland
Syntymäaika: 21. heinäkuuta 2000 (ikä 24)
Syntymäpaikka: Leeds, Englanti
Pelipaikka: hyökkääjä
Pituus: 195 cm
Seura
Seura: Manchester City
Pelinumero: 9
Junioriseurat
2006–2016: Bryne
Seurat
| Vuodet | Seura | O | (M) |
| 2016–2017 | Bryne | 16 | (0) |
| 2017–2019 | Molde | 39 | (14) |
| 2019–2020 | Red Bull Salzburg | 16 | (17) |
| 2020–2022 | Borussia Dortmund | 67 | (62) |
| 2022– | Manchester City | 92 | (83) |
Maajoukkue
| 2018 | Norja U21 | 3 | (0) |
| 2019– | Norja | 39 | (38) |
 Seurajoukkueuran tilastot kattavat vain kansalliset sarjat, päivitetty 5. maaliskuuta 2025.  Maajoukkueuran tilastot päivitetty 7. helmikuuta 2025.
Erling Braut Haaland (alk. Håland; s. 21. heinäkuuta 2000 Leeds, Englanti) on norjalainen jalkapalloilija, pelipaikaltaan hyökkääjä. Haaland edustaa Englannin Valioliigassa pelaavaa Manchester Cityä, jossa hän on voittanut Englannin Valioliigan mestaruuden kahdesti ja Mestarien liigan mestaruuden kerran. Vuonna 2019 hän vaihtoi sukunimekseen Haaland, jotta sitä olisi helpompi käyttää kansainvälisesti.
Lokakuussa 2024 Haalandista tuli Norjan miesten jalkapallomaajoukkueen eniten maaleja tehnyt pelaaja 34 maalillaan. Hän rikkoi tällä Jørgen Juven ennätyksen vuodelta 1934.
Seuraura > Bryne ja Molde

Haaland nousi Brynen edustusjoukkueeseen kaudella 2016. Seuraavaksi kaudeksi hän siirtyi Norjan kärkijoukkueisiin lukeutuvaan Moldeen, jossa hän pelasi kaksi kautta. Kaudella 2017 hän pelasi Elitserienissä 14 ottelua ja teki kaksi maalia. Kaudella 2018 hän pelasi 25 liigaottelua ja teki niissä 12 maalia. Syksyllä 2018 hän pelasi Eurooppa-liigan karsinnoissa viisi ottelua ja teki niissä neljä maalia.
Seuraura > Red Bull Salzburg

Vuoden 2019 alussa Haaland siirtyi itävaltalaiseen Red Bull Salzburgiin, jossa hän pääsi kevätkauden aikana pelaamaan kaksi liigaottelua ja kaksi cup-ottelua. Toisessa liigaottelussaan toukokuussa 2019 LASK:ta vastaan hän teki maalin. Salzburg voitti kauden 2018–2019 päätteeksi sekä liigan että cupin. Eurooppa-liigassa Haaland pääsi kentälle muutamaksi minuutiksi kotiottelussa italialaista Napolia vastaan.
Kauden 2019–2020 alussa Haaland teki 19. heinäkuuta Itävallan cupin ottelussa Parndorfia vastaan kolme maalia, kun Salzburg voitti vieraskentällä maalein 1–7. Toisessa cupottelussaan lokakuun lopulla hän teki maalin Ebreichsdorfia vastaan. Liigakauden 14 ottelussaan hän teki 16 maalia, mihin sisältyivät hattutemput Wolfsbergeria, Hartbergia ja uudelleen Wolfsbergeria vastaan. Ensimmäisessä Mestarien liigan ottelussaan 17. syyskuuta belgialaista Genkiä vastaan Haaland teki hattutempun Salzburgin voittaessa kotiottelunsa maalein 6–2. Toisessa Mestarien liigan ottelussaan vieraskentällä englantilaista Liverpoolia vastaan hän tuli toisella jaksolla vaihdosta kentälle ja teki 3–3-tasoitusmaalin mutta Liverpool voitti ottelun maalein 4–3. Kolmannessa Mestarien liigan ottelussaan kotikentällä Napolia vastaan hän teki kaksi maalia mutta italialaiset voittivat luvuin 2–3. Tasapeliin 1–1 päättyneessä vierasottelussa Napolia vastaan Haaland teki maalin rangaistuspotkusta. Vierasottelu Genkiä vastaan päättyi Salzburgin 1–4-voittoon ja vaihtopelaajana kentälle tullut Haaland teki joukkueensa neljännen maalin. Lohkovaiheen viimeisessä ottelussa Salzburg hävisi Liverpoolille 0–2 ja Haaland pelasi avauskokoonpanossa 75 minuuttia.
Seuraura > Borussia Dortmund

Saksalaisseura Borussia Dortmund kertoi 29. joulukuuta 2019 tehneensä kesään 2024 asti ulottuvan sopimuksen Haalandin kanssa. Dortmund maksoi Haalandista 20 miljoonaa euroa. Ensimmäisessä Saksan Bundesliigan ottelussaan 18. tammikuuta 2020 vieraskentällä Augsburgia vastaan Haaland pääsi kentälle vaihdosta 56. minuutilla ja teki hattutempun; Dortmund voitti ottelun 3–5. Toisessa Bundesligan ottelussaan 24. tammikuuta Haaland tuli vaihdosta kentälle 65. minuutilla ja teki kaksi maalia FC Kölniä vastaan Dortmundin voittaessa 5–1. Kolmannessa ottelussaan Union Berliniä vastaan hän pelasi avauskokoonpanossa ja teki kaksi maalia. Hän teki maalin myös viidennessä bundesliigaottelussaan Eintracht Frankfurtia ja kuudennessa ottelussaan Werder Bremeniä vastaan. Bundesliigan jatkuttua koronaviruspandemian aiheuttaman tauon jälkeen Haaland teki seitsemässä liigaottelussa neljä maalia, jolloin koko kauden saldoksi tuli 15 ottelua ja 13 maalia. Dortmund sijoittui liigassa toiseksi.
Mestarien liigan ensimmäisessä neljännesvälieräottelussa Paris Saint-Germainia vastaan helmikuussa 2021 Haaland teki 2–1-voitossa joukkueensa molemmat maalit mutta PSG eteni jatkoon yhteismaalein 3–2. Ensimmäisessä Saksan cupin ottelussaan Haaland teki maalin Werder Bremeniä vastaan mutta Bremen eteni neljännesvälieristä jatkoon.
Haaland voitti vuosittain Euroopan parhaalle nuorelle jalkapalloilijalle jaettavan Golden Boy -palkinnon marraskuussa 2020.
Kaudella 2020–2021 Haaland pelasi Bundesliigassa 28 ottelua ja teki niissä 27 maalia. Hän oli liigan kolmanneksi paras maalintekijä. Marraskuisessa vierasottelussa Hertha Berliniä vastaan hän teki neljä maalia, ja kahden maalin otteluita hänellä oli kymmenen kappaletta. Joulukuun otteluista hän oli poissa lihasvamman vuoksi. Hän voitti Saksan Cupin ja teki loppuottelussa RB Leipzigia vastaan joukkueensa toisen ja neljännen maalin Dortmundin voittaessa maalein 4–1.
Mestarien liigassa Haaland pelasi kaudella 2020–2021 alkulohkossa neljä ottelua. Hän teki maalin vierasottelussa Laziota ja kotiottelussa Pietarin Zenitiä vastaan sekä kaksi maalia niin vieras- kuin kotiottelussakin Club Bruggea vastaan. Neljännesvälierissä Sevillaa vastaan hän teki vierasottelussa joukkueensa toisen ja kolmannen maalin Dortmundin voittaessa 2–3 sekä kotiottelussa joukkueensa molemmat maalit 2–2-tasapelissä. Puolivälierissä Manchester Cityä vastaan Haaland pelasi molemmissa otteluissa täydet minuutit mutta ei tehnyt maaleja, ja Dortmund putosi jatkosta.
Kauden 2021–2022 aluksi Haaland teki Wehen Wiesbadenia vastaan Saksan Cupin ensimmäisellä kierroksella ottelun kaikki kolme maalia. Cupin neljännesvälierissä hän teki joukkueensa ainoan maalin tappioon päättyneessä ottelussa St. Paulia vastaan. Bundesliigassa hän teki 24 ottelussaan yhteensä 22 maalia; kahden maalin otteluita oli seitsemän ja niiden lisäksi hän teki hattutempun vappuaattona 3–4-tappioon päättyneessä ottelussa Bochumia vastaan. Mestarien liigassa hän teki yhden maalin vierasottelussa ja kaksi maalia kotiottelussa Beşiktaşia vastaan.
Maajoukkueura

Haaland on pelannut useissa Norjan juniorimaajoukkueissa. Hän pelasi alle 17-vuotiaiden EM-kilpailuissa vuonna 2017 ja alle 19-vuotiaiden EM-kilpailuissa vuonna 2018 ja teki jälkimmäisessä turnauksessa yhden maalin. Alle 20-vuotiaiden MM-kilpailuissa 2019 hän teki yhdeksän maalia Hondurasia vastaan Norjan voittaessa maalein 12–0. Norjan miesten maajoukkueessa Haaland pelasi ensimmäisen kerran 5. syyskuuta 2019 Maltaa vastaan ja toisen ottelunsa kolme päivää myöhemmin Ruotsia vastaan.
Haaland palasi Norjan A-maajoukkueeseen syksyllä 2020 ja teki ensimmäisen maalinsa kolmannessa maaottelussaan syyskuussa Kansojen liigan ottelussa Itävaltaa vastaan. Kolme päivää myöhemmin hän teki kaksi maalia Pohjois-Irlantia vastaan ja lokakuussa kolme maalia Romaniaa vastaan. Kesäkuussa 2021 hän teki maalin ystävyysottelussa Luxemburgia vastaan. Syyskuussa 2021 hän teki kolmen päivän välein pelatuissa MM-karsintaotteluissa yhden maalin Alankomaita, yhden maalin Latviaa ja kolme maalia Gibraltaria vastaan. Loukkaantumiset pitivät Haalandin sivussa syksyn 2021 viimeisistä MM-karsintaotteluista. Maaliskuussa 2022 hän palasi maajoukkueeseen kahdessa ystävyysottelussa, joissa hän teki yhden maalin Slovakiaa ja kaksi maalia Armeniaa vastaan. Kesäkuussa 2022 hän pelasi neljä Kansojen liigan ottelua ja teki yhden maalin Serbiaa, kaksi maalia Ruotsia vastaan ja viikkoa myöhemmin uudelleen kaksi maalia Ruotsia vastaan. Syyskuussa 2022 hän pelasi kaksi Kansojen liigan ottelua ja teki maalin Sloveniaa vastaan. Hän on toukokuuhun 2024 mennessä pelannut 31 maaottelua ja tehnyt 27 maalia.
Suku

Erling Braut Haalandin isä Alf-Inge Haaland pelasi jalkapalloa Englannin Valioliigassa ja Norjan maajoukkueessa.
Saavutukset

Päivitetty 17. kesäkuuta 2023.
Saavutukset > Yksilönä

Vuoden 2019 Itävallan vuoden jalkapalloilija
Vuoden 2019 alle 20-vuotiaiden MM-kisojen eniten maaleja tehnyt pelaaja
Vuosien 2020, 2021 ja 2022 Norjan vuoden jalkapalloilija
Bundesliigan kauden pelaaja 2020–2021
Bundesliigan kauden joukkueessa 2020–2021 ja 2021–2022
Mestarien liigan eniten maaleja tehnyt pelaaja kausilla 2020-2021 ja 2022-2023
Kauden 2020-2021 Kansojen liigan B-divisioonan eniten maaleja tehnyt pelaaja
Englannin Valioliigan  maalikuningas kaudella 2022–2023
FWA:n vuoden pelaaja: 2022–2023
Englannin Valioliigan kauden pelaaja 2022–2023
Englannin Valioliigan kauden nuori pelaaja 2022–2023
Mestarien liigan kauden joukkueessa 2022–2023
Saavutukset > Joukkueessa

Itävallan cupin voittaja kaudella 2018–2019
Itävallan Bundesliigan mestari kaudella 2018–2019
Saksan cupin voittaja kaudella 2020–2021
Englannin Valioliigan mestari kaudella 2022–2023
Mestarien liigan voittaja kaudella 2022–2023
FA Cupin voittaja kaudella 2022–2023
Englannin valioliigan mestari kaudella 2023-2024
Vanha kirkkopuisto

| Vanha kirkkopuisto |
| --- | --- |

Sijainti:  Kamppi, Helsinki
Koordinaatit:  60°09′58″N, 024°56′23″E
Pinta-ala:  13 540 m2
Perustettu:  1829
Vanha kirkkopuisto (myös Vanhankirkon puisto tai ”Ruttopuisto”) on Helsingin Kampissa sijaitseva, Vanhaa kirkkoa ympäröivä puisto ja historiallinen hautausmaa, joka käsittää yhden korttelin alueen. Vanha kirkko sijaitsee puiston reunassa Lönnrotinkadun varrella. Muut puistoa ympäröivät kadut ovat Annankatu, Bulevardi ja Yrjönkatu.
Bulevardin varressa olevalta portilta johtaa kirkolle leveä puistokäytävä. Lisäksi kulmittain puiston halki johtaa myöhemmin rakennettuja, jalankulkijoiden läpikulkureitteinä toimivia käytäviä. Vanha pääportti on säilytetty, vaikka puistoa ei enää ympäröi aita.
Pääportti
Historia > Puistona

Hautausmaakäytön päätyttyä syksyllä 1829 alue muutettiin Helsingin seurakunnan ylläpitämäksi puistoksi. Aluksi vain portilta kirkolle johtavaa pääkäytävää hoidettiin ja muu osa jätettiin villiintymään, jolloin käytävät kasvoivat umpeen. Myöhemmin puistoa alettiin hoitaa paremmin kaupunkilaisten aloitteesta, ja esimerkiksi 1850-luvulla istutettiin uusia puita ja koristekasveja. Puutarhurimestari M. G. Stenius laati 1870-luvulla uuden puistosuunnitelman. Puisto siirtyi vuonna 1900 seurakunnalta kaupungin haltuun, jolloin sitä ympäröivä puuaita purettiin ja puistokäytävät saivat nykyiset linjauksensa. Nykyään puistossa on noin 200 lehti- ja 40 havupuuta.
Vanha kirkkopuisto ja Lönnrotinkadun toisella puolella oleva Lönnrotin puistikko on merkitty asemakaavaan historiallisina puistoina. Ne on suojeltu kaavoituksella, ja niiden ylläpidossa pyritään säilyttämään niiden historiallinen arvolähde?.
Haudat

Puistossa on säilynyt 48 hautakiveä vuosilta 1790–1829. Kauppaneuvos Johan Sederholm, Sederholmin talon rakennuttaja, haudattiin aluksi vuonna 1805 vanhalle Ulrika Eleonooran kirkon kirkkomaalle. Kun se myöhemmin hävitettiin Senaatintorin tieltä, hänen jäännöksensä siirrettiin Kamppiin, johon valmistui C. L. Engelin suunnittelema hautakappeli. Se oli Sederholmin suvun omistuksessa vuoteen 1890, jolloin senaattori Theodor Cederholm luovutti sen seurakunnalle. Se toimi myöhemmin myös väliaikaisena ruumishuoneena. Rakennus on yhä jäljellä puiston pohjoisessa kulmassa. Aivan sen vieressä on kenraalimajuri ja senaattori Heribert Conrad Reuterskjöldin hautamuistomerkki. Entiselle Kampin hautausmaalle on haudattu myös muun muassa arkkitehti Pehr Granstedt sekä alueen asemakaavan suunnitellut Anders Kocke. Heidän hautakivensä ovat säilyneiden joukossa.
Lisäksi puistossa on kolme sankarihautamuistomerkkiä itsenäisyyden alkuvuosilta. Sisällissodan Helsingin valtauksessa kaatuneet 54 saksalaista sotilasta haudattiin tänne 16. huhtikuuta 1918 ja 16 suomalaista valkokaartilaista kolme päivää myöhemmin. Haudoille pystytetyt muistomerkit paljastettiin samanaikaisesti 31. lokakuuta 1920. Kilpailun pohjalta saksalaisten hautamuistomerkin suunnittelivat kuvanveistäjä Gunnar Finne ja arkkitehti J. S. Sirén, suomalaisten muistomerkin kuvanveistäjä Elias Ilkka ja arkkitehti Erik Bryggman. Kolmanteen, Vironkävijäin sankarihautaan on haudattu 31 suomalaista vapaaehtoista, jotka kaatuivat Viron vapaussodassa vuonna 1919. Valtaosa haudattiin kahdessa surujuhlassa 16. helmikuuta ja 5. maaliskuuta 1919. J. S. Sirénin ja kuvanveistäjä Into Saxelinin suunnitteleman muistomerkin paljasti Viron ulkoministeri Aleksander Hellat 27. toukokuuta 1923.